open-index/open-wikipedia-markdown huggingface dataset:
James Clavell

**James Clavell** (* 10. október 1921, Sydney, Austrália – † 7. september 1994, Vevey, Švajčiarsko) bol britský a americký spisovateľ, scenárista, filmový producent a režisér.

Narodil sa v Austrálii ako britský občan. Študoval v Anglicku na Birminghamskej univerzite, potom vstúpil do Kráľovského letectva. Počas druhej svetovej vojny bol dôstojníkom Kráľovského delostrelectva, v roku 1942 bol zajatý a do konca vojny bol japonským vojenským zajatcom v Číne. Od roku 1952 žil v USA, kde pracoval ako spisovateľ, režisér a filmový producent v Hollywoode. 

Zomrel vo Švajčiarsku na mozgovú mŕtvicu v dobe, kedy sa liečil na rakovinu.

## Dielo
Jeho dielo je veľmi poznačené jeho pobytom v japonskom zajateckom tábore, často využíva rozdiely medzi britskou a americkou kultúrou.

* *Potkan Kráľ* (King Rat) – 1962, film 1965
* *Tajpan* (Tai-pan) – 1966, film 1986, (ISBN 80-551-0004-7)
* *Šógun* (Shogun) – 1975, film 1980, (ISBN 80-7118-903-0)
* *Panský dom* (Noble House) – 1981, (ISBN 80-551-0366-6)
* *Smršť* (Whirlwind) – 1986, (ISBN 80-249-0046-7)
* *Gaidžin* (Gai-jin) – 1993, (ISBN 80-7176-298-9)

## Referencie

## Iné projekty

## Externé odkazy
* 
* 

Kategória:Anglickí spisovatelia
Kategória:Spisovatelia USA
Kategória:Britskí scenáristi
Kategória:Britskí filmoví režiséri
Kategória:Filmoví scenáristi USA
Kategória:Filmoví režiséri USA
Kategória:Osobnosti zo Sydney
Tepna

**Tepna** alebo **artéria** (skratka: **a.**, plurál **aa.**; ) je cieva, v ktorej prúdi krv smerom zo srdca (*cor*), hlavne vo veľkom krvnom obehu (pozri obehová sústava), a to pod vysokým tlakom (pozri krvný tlak), takže po poranení krv z tepny strieka rytmicky s činnosťou srdca. Tomu, že krv prúdi tepnou pod vysokým tlakom zodpovedá aj jej stavba – silná svalová vrstva v stene. Výnimkou je pľúcny kmeň (*truncus pulmonalis*) alebo pľúcne tepny (*arteriae pulmonales*), ktoré vedú odkysličenú krv z pravej komory do pľúc. Steny tepien sa pri každom údere rozťahujú a sťahujú, to znamená že vzniká pulz alebo tep. Tepny sú uložené hlbšie a neobsahujú chlopne.

## Referencie

## Iné projekty
Žila

thumb|100px|Prierez žilou

**Žila** alebo **véna** je cieva vchádzajúca do srdca. S výnimkou pľúcnej žily (ústiacej do ľavej predsiene) vedie odkysličenú krv. Žily sú časťou krvného obehu a spolu s tepnami, krvnými vlásočnicami a srdcom tvoria uzavretú srdcovocievnu sústavu.

## Funkcia
Ako súčasť obehového systému majú aj žily za úlohu transport krvi a s ňou aj živín, odpadov a tepla. Špeciálnou úlohou žíl oproti tepnám je odvádzanie oxidu uhličitého z tkanív a orgánov do srdca. Vo veľkom krvnom obehu žily odvádzajú odkysličenú krv z vlásočníc do pravej srdcovej predsiene. V malom krvnom obehu majú žily za úlohu odvádzať okysličenú krv z pľúc do ľavej srdcovej predsiene.

## Anatómia
thumb|Chlopne v žilách zabraňujú spätnému prúdeniu krvi
Stený žíl sú tenké, svojou stavbou sú podobné tepnám. Žily v dolnej polovici tela a v horných končatinách majú chlopne (lat. *valvulae venosae*), ktoré zabraňujú spätnému toku krvi spôsobenému gravitáciou. Na vonkajšej strane žíl sa nachádza tenká chrupavka, ktorá pomáha udržiavať krvný tlak.

## Medicínsky význam
Žily sa v medicíne využívajú ako vstup do krvného obehu umožňujúci odoberať vzorky krvi, prípadne pre tzv. intravenózne podávanie výživy a liečiv. Toto sa vykonáva vpichnutím injekcie, alebo zavedením katétra.

Ak má byť zavedený vnútrožilný katéter, je zavádzaný do žíl blízko povrchu kože, najčastejšie na ruke. Niektoré silne koncentrované tekutiny alebo agresívne medikamenty musia byť zavádzané do veľkých centrálnych žíl, ktoré sú niekedy používané ak nie je možné použiť povrchové žily.

Umiestnenie žíl je u každého človeka rôzne a rozdiely sú väčšie ako pri umiestnení tepien.

## Pozri aj
* tepna
* vlásočnica
* srdce

## Iné projekty
Žila (rozlišovacia stránka)

**Žila** môže byť:
*neodborne: krvná cesta (najmä väčšia)
*v anatómii: druh cievy, pozri žila
*v botanike: zvonku badateľný cievny zväzok, pozri žila (rastlina)
*v elektrotechnike jeden samostatný vodič v kábli
*v geológii, výplň pukliny v hornine majúca podobu telesa vyvretej horniny alebo nerastnej suroviny doskovitého alebo šošovkovitého tvaru, pozri žila (geológia)
*korbáč, pozri korbáč (bič)
*hovorovo:
**šľacha
**samčí pohlavný úd, najmä býčí
Vlásočnica

::*Článok o úzkej rúrke, v ktorej sa prejavuje kapilarita, pozri pod [[vlásočnica (rúrka)]].*

**Vlásočnica** alebo **kapilára** je tenkostenná a jemná cieva, ktorá spája tepny (artérie) a žily (vény). 

Všetky funkcie krvi sa odohrávajú vo vlásočniciach (v tele je ich asi 40 miliárd s celkovou funkčnou plochou okolo 1000 m²). V tele nie sú rovnomerne rozložené. Na začiatku vlásočnice prestupuje tekutina obsahujúca kyslík a živiny z krvi do medzibunkového priestoru. Na konci vlásočnice sa do krvi vracia tekutina obsahujúca splodiny metabolizmu.

Kategória:Anatómia
Belina

**Belina** môže byť:

* prvé meno, pozri Belina (prvé meno),
* mučeníčka z 12. storočia, pozri Belina (svätica),
* obec na Slovensku, pozri Belina (obec),
* potok na Slovensku, pozri Belina (prítok Suchej),
* vrch (500,7 m n. m.) v Cerovej vrchovine, pozri Belina (vrch v Cerovej vrchovine).
Neresnica

**Neresnica** môže byť:
*ľavý prítok Slatiny, pozri Neresnica (rieka)
*časť mesta Zvolen, pozri Neresnica (Zvolen)
*časť obce Pliešovce, pozri Neresnica (Pliešovce)
Bakteriálne zoonózy (MKCH-10)

**A20 - A28: BAKTERIÁLNE ZOONÓZY** patria do I.kapitoly MKCH-10 - Infekčné a parazitárne choroby (MKCH-10, A00 - B99)

**A20 - MOR - PESTIS**

Zahŕňa infekcie zapríčinené Yersinia pestis

A20.0 - Bubonový mor
A20.1 - Kožná forma moru
A20.2 - Pľúcna forma moru
A20.3 - Morová meningitída
A20.7 - Septikemická forma moru
A20.8 - Iné formy moru
:Abortívny mor
:Bezpríznakový mor
:Pestis minor
A20.9 - Nešpecifikovaný mor

**A21 - TULARÉMIA**

Zahŕňa:
* jeleniu chorobu (deer fly fever)
* infekciu vyvolanú Francisella tularensis
* zajačiu chorobu

A21.0 - Ulceroglandulárna tularémia
A21.1 - Okuloglandulárna tularémia
:Očná tularémia
A21.2 - Pľúcna tularémia
A21.3 - Gastrointestinálna tularémia
:Brušná tularémia
A21.7 - Generalizovaná tularémia
A21.8 - Iné formy tularémie
A21.9 - Nešpecifikovaná tularémia

**A22 - SLEZINOVÁ SNEŤ - ANTRAX**

Zahŕňa infekcie zapríčinené Bacillus anthracis.

A22.0 - Kožný antrax
:Malígny(a)
*karbunkul
*pustula
A22.1 - Pľúcny antrax
:Inhalačný antrax
:Handrárska choroba
:Choroba spracovateľov vlny
A22.2 - Gastrointestinálny antrax
A22.7 - Antraxová septikémia
A22.8 - Iné formy antraxu
:Antraxová meningitída (G01*)
A22.9 - Nešpecifikovaný antrax

**A23 - BRUCELÓZA**

Zahŕňa horúčku:
*maltskú
*stredozemskú
*undulujúcu

A23.0 - Brucelóza zapríčinená Brucella melitensis
A23.1 - Brucelóza zapríčinená Brucella abortus
A23.2 - Brucelóza zapríčinená Brucella suis
A23.3 - Brucelóza zapríčinená Brucella canis
A23.8 - Iná brucelóza
A23.9 - Nešpecifikovaná brucelóza

**A24 - SOPĽAVKA - MALLEUS A MELIOIDÓZA - PSEUDOMALLEUS**

A24.0 - Sopľavka
:Infekcia zapríčinená Pseudomonas mallei
:Malleus
A24.1 - Akútna a fulminantná melioidóza
:Melioidóza
*pneumonická forma
*septikemická forma
A24.2 - Subakútna a chronická melioidóza
A24.3 - Iná melioidóza
A24.4 - Nešpecifikovaná melioidóza
:Infekcia zapríčinená Pseudomonas pseudomallei NS
:Whitmorova choroba 

**A25 - HORÚČKA OD UHRYZNUTIA POTKANOM**

A25.0 - Spirilóza
:Sodoku
A25.1 - Streptobacilóza
:Epidemický artritický erytém
:Haverhillská horúčka
:Streptobacilárna horúčka od potkanieho uhryznutia
A25.9 - Horúčka od potkanieho uhryznutia nešpecifikovaná

**A26 - ERYZIPELOID - RUŽA OŠÍPANÝCH**

A26.0 - Kožný eryzipeloid
:Erythema migrans
A26.7 - Eryzipelotrixová septikémia
A26.8 - Iné formy eryzipeloidu
A26.9 - Nešpecifikovaný eryzipeloid

**A27 - LEPTOSPIRÓZA**

A27.0 - Leptospirosis icterohaemorrhagica - Weilova choroba
:Leptospiróza zapríčinená Leptospira interrogans serovar icterohaemorrhagiae
A27.8 - Iné formy leptospirózy
A27.9 - Nešpecifikovaná leptospiróza

**A28 - INÉ BAKTERIÁLNE ZOONÓZY NEZATRIEDENÉ INDE**

A28.0 - Pasteurelóza
A28.1 - Choroba z mačacieho uškrabnutia
:Horúčka z mačacieho uškrabnutia
A28.2 - Extraintestinálna yersinióza
:Nezahŕňa enteritídu zapríčinenú Yersinia enterocolitica (A04.6) a mor (A20.-).
A28.8 - Iné špecifikované baktériové zoonózy nezatriedené inde
A28.9 - Nešpecifikovaná baktériová zoonóza 

## Zdroj
*Národné centrum zdravotníckych informácií

Kategória:MKCH-10
Keplerove zákony

**Keplerove zákony** sú tri pravidlá týkajúce sa pohybov telies v slnečnej sústave, ktoré na základe astronomických pozorovaní formuloval Johannes Kepler. Rovnako ako platia pre planéty v slnečnej sústave ich môžeme použiť aj pre ľubovoľne iné sústavy obiehajúcich telies (napr. pre mesiace Jupitera).

Tieto zákony boli dôležitým východiskom pre Isaaca Newtona pri jeho formulovaní zákonov gravitácie a z Newtonovho gravitačného zákona je možné všetky tri Keplerove zákony odvodiť pomocou diferenciálneho počtu. Pri ich hľadaní boli pre Keplera dôležité pozorovania Tycha Braheho, ktoré mu tento odkázal po svojej smrti (spolu totiž predtým spolupracovali). Prvé dva zákony publikoval Kepler v roku 1609 v diele *Astronomia Nova* (Nová astronómia), tretí zákon pridal v roku 1619 v diele *Harmonices Mundi* (Harmónie sveta). 

## Prvý Keplerov zákon
 Planéty obiehajú okolo Slnka po eliptických trajektóriách s malou výstrednosťou, v ktorých sa Slnko nachádza v jednom spoločnom ohnisku.
Od dôb gréckych filozofov bola kružnica považovaná za dokonalý útvar, preto vystupovala vo všetkých modeloch slnečnej sústavy. I v tých, ktoré mali v strede Zem (najznámejším je **Ptolemaiov** model) i v **Kopernikovom** heliocentrickom systéme. Predpoklad o eliptických dráhach je preto veľkou zmenou v astronomickom svetonázore.

## Druhý Keplerov zákon
 Sprievodič (spojnica Slnka a planéty) opíše za rovnaký čas vždy rovnakú plochu.
Použitím tohto zákona môžeme zistiť, že rýchlosť planét blízko Slnka (kedy je sprievodič kratší) je väčšia ako keď je planéta ďaleko od Slnka. Druhý Keplerov zákon je priamym dôsledkom zákona zachovania momentu hybnosti planéty. Moment hybnosti L sa počíta podľa vzťahu:

:
L=mrv_k,


kde m je hmotnosť planéty, r je momentálna vzdialenosť od Slnka a v_k je zložka rýchlosti kolmá na spojnicu Slnko-planéta. Obsah vykreslený sprievodičom planéty za jednotku času je pritom rovný \frac{rv_k}{2}, je teda priamo úmerný momentu hybnosti. Preto keďže tento ostáva konštantný, aj obsah opísaný sprievodičom za jednotku času je konštantný.

## Tretí Keplerov zákon
 Pomer druhej mocniny obežnej doby planéty a tretej mocniny jej strednej vzdialenosti od Slnka má pre všetky planéty rovnakú hodnotu.
V skutočnosti platí tento Keplerov zákon iba približne a to vďaka tomu, že hmotnosť Slnka je omnoho väčšia než hmotnosť planét. Presný vzťah pre dobu obehu telesa s hmotnosťou m_2 okolo telesa s hmotnosťou m_1 má tvar:

:
\frac{T^2}{a^3}=\frac{4\pi^2}{\varkappa(m_1+m_2)}


****T*** - doba obehu
****a*** - veľká polos elipsy
*\varkappa - gravitačná konštanta
****m1,m2*** - hmotnosť telies

Keď je napríklad hmotnosť m_2 zanedbateľná, pomer \frac{T^2}{a^3} závisí iba od gravitačnej konštanty \varkappa a hmotnosti centrálneho telesa m_1. Preto keď okolo neho obieha viacero telies s malou hmotnosťou, podiel \frac{T^2}{a^3} je pre všetky telesá prakticky rovnaký.

Kategória:Fyzikálne zákony
Kategória:Nebeská mechanika
Kategória:Eponymické termíny v astronómii
Kategória:Eponymické termíny vo fyzike
Suchá

**Suchá** môže byť:

* názov sídel:
** miestnej časti obce Vladiča na Slovensku, pozri Suchá (Vladiča)
** obce v Česku v okrese Jihlava, pozri Suchá (okres Jihlava)
** obce v Maďarsku (maď. *Szuha*), pozri Suchá (Maďarsko)
** mestskej časti Havířova v okrese Karviná v Česku, pozri Suchá (Havířov)
** mestskej časti Havlíčkůvho Brodu v Česku, pozri Suchá (Havlíčkův Brod)
** miestnej časti obce Hlavňovice v okrese Klatovy v Česku, pozri Suchá (Hlavňovice)
** mestskej časti Jáchymova v okrese Karlovy Vary v Česku, pozri Suchá (Jáchymov)
** mestskej časti Litomyšla v okrese Svitavy v Česku, pozri Suchá (Litomyšl)
** miestnej časti obce Nechanice v okrese Hradec Králové v Česku, pozri Suchá (Nechanice)
** mestskej časti Nejdeku v okrese Karlovy Vary v Česku, pozri Suchá (Nejdek)
** miestnej časti obce Stebno v okrese Ústí nad Labem v Česku, pozri Suchá (Stebno)
** osady v okrese České Budějovice v Česku, pozri Suchá (Břehov)
** osady v okrese Cheb v Česku, pozri Suchá (Skalná)
** skrátene obce a zámku Suchá nad Parnou na Slovensku

* názov vodných tokov:
** ľavostranného prítoku Ipľa v Novohrade, pozri Suchá (prítok Ipľa)
** pravostranného prítoku Ochodničanky na Kysuciach, pozri Suchá (prítok Ochodničanky)
** ľavostranného prítoku Vríce v Turci, pozri Suchá (prítok Vríce)
** pravostranného prítoku Odry v Česku, pozri Suchá (prítok Odry)
** pravostranného prítoku Sedlišťského potoka v Česku, pozri Suchá (prítok Sedlišťského potoka)

* názov vrchu:
** vo Veľkej Fatre (), pozri Suchá (vrch vo Veľkej Fatre; 1261 m n. m.)
** vo Veľkej Fatre (), pozri Suchá (vrch vo Veľkej Fatre; 1112 m n. m.)
** vo Veporských vrchoch (), pozri Suchá (vrch vo Veporských vrchoch)

* osoba
** Martina Suchá, slovenská tenistka

## Pozri aj
* Suchý
Básnik

[náhľad|[Maša Haľamová (19081995) patrila k najvýznamnejším a do cudzích jazykov najprekladanejším slovenským básnickým osobnostiam 20. storočia.]]
**Básnik** (knižne: **poet**, **poeta**), resp. **poetka** je osoba, ktorá sa venuje tvorbe poézie (básní). Činnosť takejto osoby, ako aj jej výtvory možno označiť slovom **básnictvo**, ktoré možno použiť aj ako osobné kolektívum.

S básnictvom sú asociované múzy Kalliopé (patrónka hrdinskej epiky), Erato (patrónka milostného básnictva) a Tália (patrónka komédie).

## Referencie

## Iné projekty

Kategória:Literatúra
Michal Martikán

**Michal Martikán** (* 18. máj 1979, Liptovský Mikuláš) je slovenský vodný slalomár.

## Športové úspechy
Martikán je prvý olympijský víťaz v novodobej histórii Slovenska a historicky najmladší víťaz Majstrovstiev sveta v kanoistike na divokej vode. Je olympijským víťazom z Atlanty 1996 a Pekingu 2008. Dve strieborné olympijské medaily získal na Letných olympijských hrách v Sydney v roku 2000 a na Letných olympijských hrách v Aténach v roku 2004. Je 13-násobným majstrom sveta (1997, 2002, 2003, 2007), z toho deväťkrát v kategórii hliadok, a 14-násobným majstrom Európy (z toho 10-krát v kategórii hliadok). Prvú bronzovú medailu z majstrovstiev sveta získal vo veku 16 rokov, čím sa stal historicky najmladším medailistom svetového šampionátu. Odvtedy na každých majstrovstvách sveta získal medailu. Na Majstrovstvách Európy 2010 v Čunove získal dve zlaté medaile, a to tak v individuálnych pretekoch C1, ako aj v hliadkach 3x C1. Je tiež 5-násobným víťazom svetového pohára.

Je držiteľom štyroch ocenení novinárskej ankety Športovec roka za roky 1996, 1997, 2006, 2007.

## Kultúrne podujatia
Martikán sa zúčastnil stretnutia s britskou kráľovnou Alžbetou II. počas jej dvojdňovej návštevy Slovenska.

## Usvedčenie z usmrtenia
V novembri 1997 bol Martikán účastníkom dopravnej nehody pri obci Veľké Zálužie. Jeho automobil zrazil chodca a spôsobil mu smrteľné zranenia. Vyšetrovanie dospelo k záveru, že Martikán išiel rýchlosťou výrazne nad 40 km/h. Bolo tiež zistené, že zabitý muž bol v čase nehody pod vplyvom alkoholu.

Martikán bol uznaný vinným zo zabitia a dostal podmienečný trest odňatia slobody. Súčasťou trestu bol zákaz viesť motorové vozidlá, ktorý však nedodržal a o niekoľko mesiacov neskôr bol znovu zatknutý. Martikán následne čelil hrozbe nepodmienečného trestu kvôli porušeniu svojich probačných podmienok. Prezident Rudolf Schuster mu však udelil prezidentskú milosť, čo znamenalo okrem jeho oslobodenia i odstránenie záznamu trestného činu z jeho trestného registra. Schuster tvrdí, že Martikánovo pozitívne atletické reprezentovanie krajiny v zahraničí ho oprávňovalo amnestiu udeliť, zatiaľ čo kritici poukazujú na dvojaký štandard a preferenčné zaobchádzanie s Martikánom ako športovou celebritou.

## Osobný život
V roku 2003 sa oženil s Lenkou, s ktorou majú dve dcéryTamaru (* 2005) a Emmu (* 2009). Žije v Liptovskom Mikuláši.

## Referencie

## Iné projekty

## Externé odkazy
* Oficiálna stránka Michala Martikána 

Kategória:Slovenskí kanoisti
Kategória:Slovenskí vodní slalomári
Kategória:Olympijskí víťazi v kanoistike
Kategória:Slovenskí olympijskí víťazi
Kategória:Slovenskí bronzoví olympijskí medailisti
Kategória:Športovec roka na Slovensku
Kategória:Osobnosti z Liptovského Mikuláša
Kategória:Osobnosti na slovenských poštových známkach
Kategória:Držitelia Radu Ľudovíta Štúra I. triedy
Huni

thumb|Územie pod kontrolou Hunov okolo roku 450

**Huni** boli zväz nomádskych kmeňov mongolsko-tureckého pôvodu, ktorý vyvolal sťahovanie národov. 

## Charakteristika
Ich jazyk patril možno medzi altajské jazyky. Etnicky neboli jednotní. Predpokladá sa, že Huni zahŕňali turkické, mongolské a ugrofínske kmene, ale aj niektoré europoidné etniká. Spočiatku žili v rovnostárskej spoločnosti, neskôr sa objavili črty vojenskej demokracie a napokon aj feudalizmu. Bežný bol u nich zvyk deformácie lebky, pochádzajúci zo strednej Ázie. Používali luk, meč s jedným ostrím, konský postroj zahŕňal drevené sedlo a koňa poháňali jazdeckým bičíkom. Jazdecké skupiny boli vybavené liatymi medenými alebo bronzovými kotlami. Typická pre nich bola túžba po zlate. Ženy boli vybavené zlatými diadémami a kovovými zrkadlami. Muži mali v hroboch, často bohatých na zlato, spony, náušnice, zlaté nákrčníky, pracky z obuvi a keramiku s vhladzovanou výzdobou. Nebudovali pevné sídla, žili prevažne na vozoch. Boli to hrubí, drsní nomádi, rýchli v boji.

## Dejiny
náhľad|Rekonštrukcia Atilu

Prvýkrát ich spomínajú Číňania pod menom Hung-no (Siung-nu) od konca 3. storočia pred Kr. ako nájazdníkov (zrejme „vďaka“ nim bol vybudovaný Veľký čínsky múr). Okolo roku 100 pred Kr. sa v dôsledku čínskej obrany presunuli do miest strednej Ázie, odtiaľ sa neskôr (najneskôr 335) presunuli ďalej na západ (hovorí sa o tom, že tunajšie pramene vyschli) do oblasti kde žili Alani (Volga a južná Rus), ktorých nakoniec okolo roku 370 porazili. Roku 375 porazili aj Ostrogótov, čím vyvolali sťahovanie národov. V roku 395 už plienili Balkán. Okolo roku 400 sa objavujú v Panónskej nížine, vrátane južného Slovenska, kde boli niekoľko desaťročí pánmi. Najväčšiu moc dosiahli za Attilu (445 - 453), ich ríša sa vtedy rozkladala od Volgy až k rímskym hraniciam na Rýne. Attila viedol Hunov na výboje do západnej Európy (451 prekročili Rýn), napríklad vnikli až do dnešného Francúzska. V bitke na Katalaunských poliach boli porazení vojskami Ríma, Vizigótov a Frankov. Napokon roku 453 Attila zomrel rok po útoku do Itálie a po jeho smrti sa ríša rozpadla. Jej územie obsadili germánske kmene, ktoré predtým boli v hunskej nadvláde. 

V 4. a 5. storočí urýchlili vnútorný rozklad Rímskej ríše útoky germánskych i slovanských kmeňov, ako súčasť presunu obyvateľstva zo severnej Európy, ako aj stredoázijských stepí do južnej Európy.

Slovom *Huni* sa neskôr v stredoveku v západnej Európe mylne označovali aj iné etniká s podobným vojenským životným štýlom, napríklad Maďari.

## Referencie

## Iné projekty

## Externé odkazy
* Huni (po česky) 
* http://www.mujweb.cz/www/barbari/hunove1.htm
* http://www.mujweb.cz/www/barbari/hunove2.htm

Kategória:Etniká, národy a národnosti
Artemidin chrám v Efeze

thumb|Novodobá predstava Artemidinho chrámu v Efeze
[thumb|Artemidin chrám v [Efeze, obraz zo 16. storočia. Skutočná podoba chrámu však bola úplne iná.]]
thumb|Zvyšky Artemidinho chrámu

**Artemidin chrám v [[Efez]]e** alebo **Artemision**, dal asi v roku 550 pred Kr. vybudovať kráľ Kroisos z Lýdie, v meste Efez, na pobreží Malej Ázie. 

Artemidin chrám bol 112 m dlhý a 52 m široký, čo ho robilo jednou z najväčších stavieb tých čias. V roku 356 pred Kr. ho muž menom Herostrates z Efezu podpálil a zničil, vraj preto, aby sa jeho meno zapísalo do dejín. Chrám bol obnovený, keď mesto dobyl Alexander Veľký, ale roku 262 po Kr. ho znova zničili Góti. Efezania ho vraj ešte obnovili, ale v 4. storočí sa stalo oficiálnym náboženstvom rímskej ríši kresťanstvo a chrám stratil svoju náboženskú funkciu. Dnes sa z chrámu nezachovalo takmer nič.

Chrám bol postavený v iónskom slohu. Bol lemovaný po oboch stranách dvojradovým stĺporadím. Toto predstavovalo jednu z najväčších stavieb svojich čias. V chráme bola svätyňa, v ktorej stála socha bohyne Artemis, ozdobená drahokamami a vzácnymi kovmi. Chrám podopieralo celkovo 125 stĺpov, z ktorých každý bol 18 metrov vysoký. 26 stĺpov malo unikátny dvojmetrový reliéf. V chráme bolo veľa umeleckých diel, na ktorých sa podieľali najlepší sochári tých čias. Chrám neslúžil len na náboženské obrady, ale aj ako obchodné centrum. Bol zaradený k 7 starovekým divom sveta. 

Chrám znovu objavil Angličan John Turtle Wood v roku 1869.

## Iné projekty

## Externé odkazy

* článok na serveri Antika  
* Artemidin chrám v Efeze 

Kategória:Chrámy v starovekom Grécku
Kategória:Sedem divov sveta
Diova socha v Olympii

thumb|Diova socha v Olympii

**Diova socha v Olympii** bola 13 m vysoká socha, ktorú v roku 433 pred Kr. vytvoril grécky sochár Feidias. Stála v chráme boha Dia v Olympii.

Tvorcom kolosálnej sochy bol najslávnejší starogrécky sochár Feidias, ktorý kvôli jej vytvoreniu žil dlhší čas v Olympii. Socha stála v oltárnom priestore chrámu, ktorý bol dlhý 64 metrov a široký 28 metrov. Výška sochy sa odhaduje v rozpätí až 13 metrov. Diovo telo bolo vyrobené z dreva, pričom ho pokrývali lupienky zo slonoviny, ktoré imitovali kožu. Vlasy a brada boli zo zlata a oči boli vytvorené z drahocenných drahokamov. Zeus bol do pol pása nahý, nohy mu prekrývalo rúcho a cez ľavé rameno mal prehodený pozlátený plášť. Ľavou rukou sa opieral o vladársku barlu, zakončenú sochou sediaceho posvätného orla, v pravej ruke držal pozlátenú sošku Níké - bohyne víťazstva. Zeus sedel na tróne z cédrového dreva, ktorý bol zdobený slonovinovými basreliéfmi s výjavmi bohov, ozdobenými zlatom, ebenom a drahokamami. Vo vlasoch mal umiestnený veniec olympijského víťaza. 

Sochu Dia v roku 394 n. l. odviezli do Konštantinopolu, kde ju pri požiari paláca cisára Theodosia zničil oheň.

## Literatúra

* HULÍNEK, Drahoslav: Staroveké divy Grékov. In: *Historická revue*, roč. XXIX, 2018, č. 12, s. 6 − 13 [text o soche Dia na s. 11.].

Kategória:Sedem divov sveta
Kategória:Starogrécke sochy
Mauzóleum v Halikarnasse

[thumb| Mauzóleum v [Halikarnassos|Halikarnasse, obraz zo 16. storočia]]
thumb| Mauzóleum v Halikarnasse
thumb| V súčasnosti sú na jeho mieste archeologické vykopávky a múzeum

**Mauzóleum v Halikarnasse** je jeden zo  siedmich divov starovekého sveta. Dal ho postaviť v Halikarnase kráľ Mausólos II. (377 – 353 pred Kr.) spolu so svojou manželkou ako symbol svojej moci. 

Stavba bola taká veľkolepá, že pojem mauzóleum, pôvodne označujúci len hrobku kráľa Mausola II., sa stal synonymom pre hrobku všeobecne. Budí úžas svojou architektonickou koncepciou. Bolo spojením pyramídy, zikkuratu a gréckeho chrámu. 

Základom celej stavby bol obrovský podstavec z prokonnéskeho mramoru. V skutočnosti bol mramor iba obložený a jadro tvoril masívny kváder z nepálených tehál. Podstavec mal obdĺžnikový pôdorys s rozmermi 19 x 42 x 11 metrov. 

Podľa maximálnych údajov meral 66 x 77 x 30 metrov. Na podstavci stál náhrobný chrám obklopený 36 iónskymi stĺpmi, ktoré niesli strechu v podobe 24-stupňovej pyramídy. Na jej vrchole bola plošina so súsoším vládcov Mausola a manželky Artemidy. Celková výška bola asi 46 metrov.

Plán mauzólea vypracovali architekti Pytheos a Satyros. Mauzóleum zdobili významní grécki sochári, napr.: Leóchares, Bryaxis, Skopas a Praxiteles.

Stavba sa nakoniec po stáročiach zrútila a v roku 1581 kamene z ruín použili na stavbu opevnenia.

## Literatúra
* *Bodream*, Jean-Pierre Thiollet, Anagramme Ed., 2010, ISBN 978 2 35035 279 4.

## Iné projekty

## Externé odkazy

*http://leccos.com/index.php/clanky/mauzoleum 

Kategória:Sedem divov sveta
Kategória:Stavby v Turecku
Kategória:Mauzóleá
Kategória:Bývalé stavby
Alexandrijský maják

[thumb|Alexandrijský maják, kresba od [nemecko|nemeckého archeológa Hermanna Thierscha (1909).]]

**Alexandrijský [[maják]]** je jeden zo sedem divov starovekého sveta. Nachádzal sa na (bývalom) ostrove Faros pri Alexandrii v Egypte.

## Dejiny
V roku 279 pred Kr., po 20 rokoch práce, bol dokončený maják v Alexandrii a hneď bol vyhlásený za jeden z divov sveta. Bol to jeden z prvých veľkých majákov, ktoré boli kedy postavené a bol vybudovaný tak dôsledne, že stál ešte vyše 1 000 rokov a vydržal viacero zemetrasení. Bol vybudovaný z bieleho mramoru v troch vrstvách tak, že každá sa smerom k vrcholu zužovala. Spodná časť bola pravouhlá, prostredná osemuholníková a vrchná časť mala tvar valca. Maják dostal meno podľa ostrova Faros, na ktorom stál. V mnohých jazykoch sveta dnes pharos znamená maják. Ostrov ležal pred prístavom Alexandria a s pevninou bol spojený hrádzou. Na vrchole majáka sa vo dne v noci udržiaval oheň. Svetlo z neho bolo také jasné, že ho bolo možné vidieť od mora zo vzdialenosti až . Dobrú predstavu o tom, ako maják vyzeral, máme zo zobrazení na rímskych minciach a z opisu spisovateľov tých čias. Faros sa dvíhal do výšky 120 až  a lode na mori ho mohli vidieť už z diaľky mnohých míľ. V rokoch 956, 1303 a následne aj 1323 bol maják vážne poškodený pri zemetraseniach a v roku 1480 sa z jeho zvyškov postavila stredoveká obranná pevnosť Kait-bajova Citadela (), v ktorej možno dodnes vidieť základy starovekého Farosu.

### Ostatné archeologické výskumy
Niektoré pozostatky majáku boli nájdené potápačmi na dne Alexandrijského Východného prístavu v roku 1994. Väčšina pozostatkov bola potom odhalená na základe satelitných snímok.

### Faros
Etymologický pôvod slova Faros (*Pharos*) je z gréčtiny (φάρος), bulharčiny (фар) a viacerých románskych jazykov, ako je francúzština (phare), taliančina (faro), portugalčina (farol), španielčina (faro), rumunčina a katalánčina (far), a švédčina ("Fyr") a znamená "maják".
Tvar minaretov na viacerých starších moslimských mešitách o niekoľko storočí neskôr bol obdobný troj-stupňovému tvaru z Farosu. To svedčí o širšom architektonickom vplyve stavby.

## Pozri aj
* Zoznam najvyšších veží na svete

## Iné projekty

Kategória:Sedem divov sveta
Kategória:Alexandria
Kategória:Veže v Egypte
Kategória:Bývalé stavby
Kategória:Architektúra v 3. storočí pred Kr.
Kategória:Majáky
Semiramidine visuté záhrady

[right|thumb|Visuté záhrady v [Babylone, v pozadí Babylonská veža. Obraz zo 16. storočia]]

**Semiramidine visuté záhrady** sú asi najmenej preskúmaným divom sveta.  V roku 1898 začal pátrať nemecký archeológ Robert Koldewey asi  od Bagdadu v dnešnom Iraku na brehoch rieky Eufrat po zvyškoch zaniknutého mesta Babylon. Preslávilo sa predovšetkým jedinečnými stavbami: babylonskou vežou, mocnými hradbami a najmä visutými Semiramidinými záhradami. Koldeweyovi trvalo 18 rokov vykopanie tohto bájneho mesta. Aby si prácu urýchlil, dal si priviezť z Európy kompletnú poľnú železnicu a dosiahol úspech. 

Z rozsiahlej literatúry o Babylonskej ríši si mohol Koldewey utvoriť predstavu, ako asi vyzerali Semiramidine záhrady. Nad pivničnými klenbami sa nachádzala hlavná terasovitá stavba. Každá terasa bola o 5 metrov vyššie ako predchádzajúca. Dláždili ju  dlhé a  široké kamenné platne. Niektoré platne ešte zaliali asfaltom premiešaným s tŕstím, na dosky uložili dvojitú vrstvu pálených tehál a medzery medzi nimi vyplnili sadrou. Na tehly prišla vrstva olova, ktorá izolovala od vlhka. Okrem toho nanosili trojmetrovú vrstvu zeme, na ktorej neskôr vyrástli aj vysoké stromy. Tento kolos mal veľmi dobre premyslený systém zavlažovania. Pod záhradami sa nachádzala hlboká studňa, ktorá čerpala vodu z neďalekého Eufratu. Voda sa priviedla na najvyššiu terasu a odtiaľ sa rozlievala na ostatné. Visuté záhrady kráľovnej Semiramis v Babylone boli teda sériou arkádovitých terás, postavených do tvaru pyramídy a akousi chladivou, zelenou oázou uprostred horúcej púšte.

Prečo sa tieto záhrady volajú Semiramidinými?
Zistilo sa, že bájna kráľovná Semiramis žila ešte pred postavením týchto záhrad. Záhrady dal teda postaviť v 7. storočí pred Kr. kráľ Nebukadnesar II. pre svoju manželku Amytis, ktorej chýbala zeleň a kopcovitý terén jej rodného kraja. Semiramis preto nemá nič spoločné s týmito visutými záhradami. S kráľovnou sa mesto Babylon spája v legende, podľa ktorej dala mesto vystavať práve ona.

## Iné projekty
 

Kategória:Sedem divov sveta
Kategória:Babylonia
Kategória:Záhrady
Karol Bacílek

**Karol Bacílek**, po česky **Karel Bacílek** (* 12. október 1896, Choťánky – † 19. marec 1974, Bratislava), bol československý politik Komunistickej strany Československa, resp. Komunistickej strany Slovenska českého pôvodu, ale pôsobiaci na Slovensku. Predstaviteľ centralistickej a stalinistickej skupiny v KSČ, prvý tajomník ÚV KSS, minister československých vlád, s podielom na politických a súdnych procesoch v 50. rokoch. V roku 1963 odvolaný z verejných funkcií. 

Bacílek bol vyučeným strojným zámočníkom. Členom KSČ bol od jej založenia v roku 1921, počas prvej republiky, od roku 1924  pôsobil ako komunistický funkcionár na Slovensku. V rokoch 193943 bol v emigrácii v Sovietskom zväze. V roku 1943 sa vrátil na cez Poľsko na Slovensko a v roku 1944 sa zúčastnil Slovenského národného povstania. V tom čase sa stal tajomníkom sekretariátu Komunistickej strany Slovenska. Po vojne a komunistickom prevrate zastával významné politické funkcie na Slovensku. Od mája 1950 do septembra 1951 bol predsedom Zboru povereníkov, v rokoch 19511952 bol ministrom štátnej kontroly, 19521953 ministrom národnej bezpečnosti, 19531963 prvým tajomníkom ÚV KSS. Aktívne sa podieľal na nezákonnostiach a politických procesoch v 50. rokoch. V roku 1963 bol odvolaný zo všetkých vyšších funkcií; členom ÚV KSS a ÚV KSČ ostal ešte do roku 1966, poslancom Národného zhromaždenia a SNR ostal ešte do roku 1964.

## Zdroj

## Referencie
* TIME - Just Ordinary Conspiracies, 4. február 1952 
* Kdo byl kdo v našich dejinách ve 20. století 

Kategória:Narodenia v 1896
Kategória:Úmrtia v 1974
Kategória:Poslanci SNR
Kategória:Slovenskí komunistickí funkcionári
Kategória:Česko-slovenskí ministri štátnej kontroly
Kategória:Česko-slovenskí ministri národnej bezpečnosti
Kategória:Politici KSČ
Kategória:Osobnosti SNP
Kategória:Slovenské osobnosti českého pôvodu
Kategória:Slovenskí emigranti a exulanti
Kategória:Členovia Ústredného výboru Komunistickej strany Česko-Slovenska
Kategória:Predsedovia Zboru povereníkov
Ružienka

**Ružienka** alebo **rubeola**, označovaná i ako **rubella** je vírusové ochorenie spôsobené vírusom *[[Rubivirus rubellae]].* Toto ochorenie sa prejavuje zvýšenou teplotou (subfebrilitami), bolesťou hlavy, kašľom a malátnosťou. Inkubačná doba je 14 až 21 dní. Neskôr sa objavuje makulopapulózna vyrážka, ktorá začína typicky za ušami a postupne sa šírí cez tvár na celé telo. Proti ružienke existuje očkovanie, ktoré sa zvyčajne robí kombinovanou MMR vakcínou v 1. roku života. Toto očkovanie je na Slovensku pre deti povinné. Ružienka sa prenáša kvapôčkovou infekciou (kašeľ) a dotykom. Od nákazy do prvej vyrážky môže uplynúť až 18 dní. Drobné ružové nesvrbivé vyrážky sa šíria z tváre na trup a po 2 – 3 dňoch miznú. Liečba spočíva v tlmení príznakov, ochorenie si nevyžaduje špeciálnu liečbu, pokiaľ sa nevyskytnú závažné komplikácie. Chorí by mali byť izolovaní. Rubeola je nebezpečná pre tehotné neočkované ženy, ochorenie môže viesť k potratu alebo poškodeniu plodu.

## Referencie

## Iné projekty

Kategória:Infekčné choroby
Kategória:Vírusové choroby

Kategória:B06 Ružienka (rubeola)
Kategória:P35 Kongenitálne vírusové choroby
Ladislav Adamec

**Ladislav Adamec** (* 10. september 1926, Frenštát pod Radhoštěm – † 14. apríl 2007, Praha) bol český komunistický politik, verejný činiteľ a dlhoročný funkcionár Komunistickej strany Česko-Slovenska.

## Kariéra
V rokoch 19581961 absolvoval Vysokú školu politickú ÚV KSČ v Prahe. V rokoch 19651967 tu absolvoval ešte ašpirantúru na Vysokej škole ekonomickej.

V rokoch 19631969 pracovník aparátu ÚV KSČ, 19661990 člen ÚV, 19871989 člen predsedníctva ÚV KSČ; 19691987 podpredseda a v rokoch 19871988 predseda českej vlády, 19881989 predseda federálnej vlády.

Bol považovaný za umierneného reformátora, po 17. novembri 1989 viedol rokovanie s Občianskym fórom a pokúšal sa o kompromis. Po neúspešnom pokuse o rekonštrukciu vlády 7. decembra 1989 rezignoval. V rokoch 19891990 predseda KSČ a poslanec za túto stranu v Českej národnej rade. V roku 1993 odišiel z politického života.

## Referencie

## Externé odkazy
* Stručný životopis 

Kategória:Politici KSČ
Kategória:Politici ČSSR
Kategória:Predsedovia vlády Česko-Slovenska
Kategória:Predsedovia vlády Česka
Kategória:Nositelia Radu Víťazného februára
Kategória:Osobnosti Nežnej revolúcie
Kategória:Nositelia Radu práce
Kategória:Poslanci česko-slovenského Federálneho zhromaždenia
Kategória:Absolventi Vysokej školy politickej ÚV KSČ
Jozef August Mikuš

Prof. JUDr. **Jozef August Mikuš** (* 3. júl 1909, Krivá – † 19. máj 2005, Krivá) bol slovenský právnik, diplomat, významný exilový pracovník.

## Životopis
Už počas stredoškolských štúdií sa Jozef August Mikuš prejavil ako talent. Prispieval do viacerých vznikajúcich katolíckych časopisov. Vysokoškolské štúdiá na Právnickej fakulte UK v Bratislave  prežil na katolíckom internáte Svoradov. Na istý čas odišiel študovať do Francúzska. Už vtedy plynule ovládal viacero jazykov. Po škole vstúpil do diplomatických služieb ČSR. Začínal na Ministerstve zahraničia v Prahe. Svoje poznatky z fungovania veľkej politiky v Prahe prinášal svojim priateľom na Svoradov v mnohých prednáškach a článkoch. Po vzniku samostatnej Slovenskej republiky 14. marca 1939 Jozef Mikuš začal pracovať na veľvyslanectve v Ríme. Tu sa veľmi zblížil s vtedajším veľvyslancom vo Vatikáne Karolom Sidorom. Pre svoje vyhranené postoje voči fašizmu mal v Ríme isté problémy, preto bol preložený do Španielska. Tu pôsobil ako chargé d affaires až do roku 1944. V marci 1944 začal pracoval v službách SNR v Bratislave. 

Po skončení druhej svetovej vojny sa zapojil do iniciatív podporujúcich demokratický politický vývoj na Slovensku. Kvôli tejto činnosti a aj kvôli svojej práci v diplomatických službách bol komunistami niekoľkokrát zatknutý. Preto sa rozhodol emigrovať. Po dramatickom úteku cez Budapešť, Viedeň a Paríž sa nakoniec aj so svojou francúzskou manželkou Renée usadil v USA, kde získal občianstvo.

Stal sa profesorom európskych dejín a medzinárodných vzťahov na univerzitách Saint John's University v Queens (New York) a Georgian Court College v Lakewood (New Jersey). Popri tejto činnosti publikoval. Napísal 16 kníh. Vo viacerých z nich sa venuje dejinám Slovenska v európskom kontexte, filozofii, diplomacii. Významne sa zapájal do slovenského exilového života. Stál pri založení Svetového kongresu Slovákov, písal do viacerých slovenských novín a časopisov. 

V novembri 1989 s nadšením privítal Nežnú revolúciu a pád komunizmu v Česko-Slovensku. Po smrti manželky Renée sa rozhodol ako takmer deväťdesiatročný vrátiť na milovanú Oravu, domov do Krivej. V roku 2002 sa tu s ním stretol predseda vlády Mikuláš Dzurinda.

## Výber z publikácií
* "Pamäti slovenského diplomata"
* "La Slovaquie dans le dramme de l'Europe" (Slovensko v dráme Európy)
* "Slovakia – A Political and Constitutional History with Documents" (Politické a ústavné dejiny Slovenska s dokumentmi).
* "Čo po zastrašovaní?"

## Ocenenia
* Rád Izabely Katolíckej, udelený Španielskym kráľovstvom
* Pribinov kríž I. triedy za celoživotné dielo v oblasti boja Slovákov za štátnu samostatnosť

## Referencie

Kategória:Slovenskí právnici
Kategória:Slovenskí diplomati
Kategória:Osobnosti z Krivej
Kategória:Laureáti Pribinovho kríža I. triedy
Kraj tisícich vrchov

**Kraj tisícich vrchov** môže byť:
* obrazné pomenovanie Rwandy. (francúzsky: "Pays des Mille Collines"; anglicky: "Land of a Thousand Hills")
* Kraj tisícich vrchov (kniha)
Borgovia

**Borgovia** sú fiktívna civilizácia zo seriálového cyklu Star Trek. Sú kolektívnou inteligenciou združenou v&nbsp;spoločenstve, v ktorom je myseľ každého jedinca podriadená spoločnej mysli. Sami seba nazývajú: *My sme Borg*.

Borgovia sú hlavní nepriatelia Spojenej federácie planét v 24. storočí. 

## Charakter spoločenstva
Jednotliví členovia spoločenstva sa označujú ako trúdy (angl. *drones*, nepríliš presný preklad: vojaci), sú kyborgovia – napoly organickí členovia rôznych rás a napoly stroje. Ich telesná teplota je 39,1&nbsp;°C. Borgovia pochádzajú z vesmírneho kvadrantu Delta. Rozmnožujú sa asimilovaním organických jedincov a technológií iných rás a civilizácií.

Predstaviteľom Borgov je kráľovná. Ona sama na otázku, či vládne kolektívu odpovedala *oddeľuješ neoddeliteľné*. V&nbsp;prípade zničenia kráľovnej kolektív jej „myslenie“ obnoví zo záložných kópií.

## Technológia
Pri asimilácii Borgovia získavajú všetky znalosti asimilovaného jedinca. Vďaka tomu spoznávajú celý rad rôznych technológií, okrem technológie regenerácie lodí.

Energetické štíty Borgov sú schopné sa adaptovať, takže získavajú odolnosť proti zbrani, ktorá bola proti nim použitá. Vďaka tomu rýchlo získali odolnosť voči fotónovým torpédam a phaserom. Princípom ďalšieho vylepšenia zbraní Federácie proti Borgom je rýchla zmena frekvencie. Borgovia sa síce dokážu adaptovať odhalením vzorca zmeny frekvencie, ale toto prispôsobenie im trvá nejaký čas. Podobne Borgovia prispôsobujú svoje zbrane štítom protivníka.

## Iné projekty

Kategória:Star Trek
Kategória:Fiktívne civilizácie
Pons

**Pons** môže byť:
* v anatómii: 
** Varolov most
** v stomatológii: mostík

* vo Francúzsku:
** obec Pons (Charente-Maritime)
** kantón Pons

* v telekomunikáciách: skratka pre passive optical network (pasívna optická sieť)
* druh psa, pozri pons (pes)
* značka slovníkov od *Klett Verlag*

* meno:
** Lily Pons, herečka
** Pons z Toulouse, gróf toulouský
** Pons z Tripolisu, gróf tripolský
Varolov most

thumb|Gray's Anatomy, obr.681: Rhombencephalon a mesencephalon; pohľad zozadu a z boku. (Varolov most je viditeľný v strede vpravo)

**Varolov most** alebo **Varoliov most** (často **pons**, **pons Varolii** podľa anatóma menom Costanzo Varolio) je súčasťou mozgového kmeňa a vytvára na ňom nápadný priečny sval. Leží nad predĺženou miechou, pod stredným mozgom a pred mozočkom. Je jednou z častí autonómneho nervového systému a prepája senzorické informácie medzi mozočkom a koncovým mozgom. Niektoré teórie sa domnievajú, že zohráva dôležitú úlohu v tvorbe snov.

## Anatómia
Predná stena ponsu leží pred klinovou kosťou. V jej strednej čiare sa nachádza plytký zárez, ktorý spôsobuje priebeh ***[[arteria basilaris]]***, a ktorý sa nazýva ***sulcus basilaris***. Bočné okraje ponsu sa stáčajú dozadu k mozočku a vytvárajú masívny párový ***pedunculus cerebellaris medius***, na ktorý sa mozoček obojstranne upína a ktorým doň vedú nervové dráhy z ponsu.

Z Varolovho mosta vystupujú nasledovné hlavové nervy:
* *[[nervus vestibulocochlearis]]* - VIII. hlavový nerv, vystupuje laterálne (zboku) v oblasti ***[[sulcus bulbopontinus]]***.
* *[[nervus facialis]]* - VII. hlavový nerv, vystupuje o niečo málo vyššie a mediálne (bližšie k stredu), v uhle medzi medulla oblongata, pons Varoli a mozočkom. Tento uhol sa označuje ako ***trigonum pontocerebellare*** - *mostovomozočkový uhol (kút)*.
* *[[nervus abducens]]* - VI. hlavový nerv, vystupuje v *sulcus bulbopontinus* pri hornom okraji ***[[pyramides medullae oblongatae]]***.
* *[[nervus trigeminus]]* - V. hlavový nerv, vystupuje z prednej strany odstupov *pedunculi cerebellares medii* z ponsu. Za hranicu medzi Varolovým mostom a pedunculi cerebellares medii sa považuje tzv. *([[Jacob Friedrich Gustav Henle|Henleova]]) trigeminofaciálna čiara*, vedená odstupmi týchto hlavových nervov.

Zadná strana mostu plynulo pokračuje z predĺženej miechy. Z časti predĺženej miechy a Varolovho mosta tu vzniká *[[fossa rhomboidea]]* - spodina IV. mozgovej komory, ktorá má typický tvar kosoštvorca a zozadu je krytá mozočkom.

### Cievne zásobenie
Väčšina cievneho zásobenia je z *pontinných tepien*. Sú to malé tepny, ktoré sú vetvami ***[[arteria basilaris]]***. Krv do oblasti pontu prichádza tiež z ***[[arteria cerebellaris anterior inferior]]*** a ***[[arteria cerebellaris superior]]***.

## Diagnostika
Rádiologické vyšetrenie pomocou MRI alebo CT môže potvrdiť podozrenie na diagnózu sclerosis multiplex.

Krvácanie do ponsu má niekedy za následok extrémnu miózu.

## Referencie

## Zdroje

* Gray, H. - ''Anatomy of the Human Body''
* Čihák, R. - *Anatomie 3* (Avicenum)
* Feneis, H. - *Anatomický obrazový slovník* (Grada Publishing, 1996)
* Siňelnikov, R.D. - *Atlas anatomie člověka* (Avicenum, 1970)

Kategória:Anatómia
Kategória:Eponymické termíny v medicíne
Chiliazmus

**Chiliazmus** alebo **milenarizmus** je učenie, ktoré vzniklo medzi židmi, že príde Mesiáš, Kristus a založí tuzemské kráľovstvo slávy, v ktorom bude panovať s vyvolenými. Niektoré zle vysvetľované slová Krista i apoštolov, (napr. Zjv 20, 1, 2, 3, 4, 5, 7., kde sa spomína tisíc rokov), dali podnet aj kresťanom, že očakávali tuzemské kráľovstvo Kristovo, ktoré malo trvať tisíc rokov. Chiliazmus živili počas prenasledovaní ťažké trápenia, ktoré museli kresťania znášať. Dokonca aj medzi biskupmi malo toto presvedčenie niekoľkých prívržencov. Keď sa skončili prenasledovania, chiliazmus bol takmer úplne odstránený. V stredoveku však toto presvedčenie znova ožilo, ba možno povedať, že nevymizlo úplne ani dnes.

Kategória:Kresťanstvo
Doktor sociálno-politických vied

**Doktor sociálno-politických vied** (skr. **RSDr.**; do roku 1966 *doktor sociálnych vied*; 19661980 *doktor sociálnopolitických náuk*;  alebo *rerum societatis doctor*) bol akademický titul, udeľovaný v Česko-Slovensku v rokoch 19491952 a 19661989 za politickú aktivitu a po ukončení štúdia.

V rokoch 19491952 bol udeľovaný na Vysokej škole politickej a sociálnej v Prahe, od roku 1966 na Vysokej škole politickej ÚV KSČ v Prahe (od roku 1972 s fakultou v Bratislave) a od roku 1980 zároveň na Vojenskej politickej akadémii Klementa Gottwalda v Bratislave. Hlavným ťažiskovým predmetom bol tzv. marxizmus-leninizmus. Titul RSDr. sa udeľoval po absolvovaní rigoróznej skúšky.

Dodatočne bol udelený aj niektorým absolventom fakulty spoločenských vied Vysokej školy politických a hospodárskych vied.

Pretože tento titul získavali zvyčajne komunistickí predstavitelia a nomenklatúrne kádre, nemal veľkú akademickú váhu a postupom času v Česko-Slovensku zľudovelo množstvo jeho posmešných označení ako *„rozhodnutím strany doktor“*, *„rodnej strany doktor“*, *„robotnícky sranda doktor“*, „*rychle snadno doktor*“, *„rozum strana darovala“*, *„rerum srandarum doctor“* a iné.

## Referencie

Kategória:Vysokoškolské tituly
Kategória:Komunizmus v Česko-Slovensku
Ján Jakubčin

**Ján Jakubčin** (* 3. marec 1964) je slovenský spevák (skupina Drišľak) a poslanec zastupiteľstva Prešovského samosprávneho kraja za okres Vranov nad Topľou. 

## Zo života
V hudobnej skupine Drišľak začal hrať v roku 1992.

## Externé odkazy
* Oficiálne stránky skupiny Drišľak - www.drislak.sk

Kategória:Slovenskí folkoví speváci
Kategória:Slovenskí popoví speváci
Kategória:Poslanci Prešovského samosprávneho kraja
Baradla

**Baradla** alebo **Aggtelek-Baradla** je podzemný krasový systém v severnom Maďarsku pri hraniciach so Slovenskom pri obci Aggtelek; je spojený na slovenskej strane s jaskyňou Domica. 

Celkovo bolo objavených asi  jaskynných chodieb v triasových vápencoch. Podzemné priestory sú až  vysoké. Z Domice priteká podzemná riečka Styx. Vykonávajú sa tu sa tu archeologické výskumy. 

Všetky jaskyne Aggteleckého krasu a Slovenského krasu sú od roku 1995 súčasťou Svetového prírodného dedičstva UNESCO. V súčasnosti je známych vyše 1300 jaskýň, z čoho je na Slovenskej strane viac, než 1000. V čase ich zápisu do Svetového prírodného dedičstva bolo známych asi 750 jaskýň. 
## Iné projekty

Kategória:Jaskyne v Maďarsku
Kategória:Lokality Svetového dedičstva v Maďarsku
Zoznam filmových článkov/Ľ

Tento index bol automaticky vygenerovaný podľa tejto kategorizácie. Obsahuje **20** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ľa
Ľadové kráľovstvoĽalie poľnéĽavé spektrum 2012

## ľu
Ľubica BlaškovičováĽubo BelákĽubomír GregorĽubomír PaulovičĽubomír RomanĽubomír ŠteckoĽubomír ViludaĽuboš KostelnýĽuboš MachajĽuboš ZemanĽudmila MandžárováĽudmila SwanováĽudovít FilanĽudovít GreššoĽudovít JakubóczyĽudovít KronerĽudovít Moravčík

Kategória:Zoznamy filmových článkov
Ovocie

náhľad|Ovocie
[náhľad|Ponuka ovocia, stánok na trhu v [Barcelona|Barcelone]]

**Ovocie** sú jedlé plody alebo semená viacročných semenných rastlín, najčastejšie drevín. Ovocie obvykle rozdeľujeme na ovocie mierneho pásma, tropické a subtropické. Obsahuje prírodné cukry.

## Ovocie mierneho pásma
* Dužinaté plody:
**Malvice (jablko, hruška)
** Kôstkovice (čerešňa višňová, čerešňa vtáčia, broskyňa, slivka, marhuľa, ringlota)
** Bobule (čučoriedka, brusnica, čierne ríbezle, červené ríbezle, biele ríbezle, egreš, hrozno, malina, jahoda, moruša)
* Suché plody:
** Orechy (lieskový oriešok, vlašský orech, gaštan)

## Tropické a subtropické ovocia
pomaranč, banán, mandarínka, ananás, citrón, marakuja, avokádo, curuba, čerimoja, datľa. dula, durian, etrog, figa, granátové jablko, grapefruit, graviola, akébia , anona, guave, hurma, jabuticaba , jackfruit, karambola, kivi, kiwano, kumkvat, liči, limetka, mango, marakuja, mineola, nashi, oliva, papája, pitahaya, pomelo, rambutan, salaka, tamarillo

## Iné projekty

## Referencie
Andač (potok)

**Andač** je vodný tok na západnom Slovensku, preteká územím okresov Hlohovec a Nitra. Je to pravostranný prítok Radošinky, má dĺžku  a je tokom V. rádu.

Pramení v Nitrianskej pahorkatine neďaleko Hlohovca v nadmorskej výške  Od prameňa tečie juhovýchodným smerom, z ľavej strany priberá občasný prítok prameniaci južne od obce Pastuchov a preteká cez obce Kľačany a Rišňovce. Na kratšom úseku tečie potom východným smerom, sprava priberá Geňov a pokračuje cez Alekšince. Za obcou sa oblúkom stáča na sever, sprava priberá Alekšinský potok a obteká sústavu troch Alekšinských rybníkov na ľavom brehu. Následne sa stáča na severovýchod, zľava priberá Blatinu a od osady Tŕnie tečie opäť východným smerom. Neďaleko osady Andač priberá z pravej strany Slivášsky potok a cca  severne od železničnej stanice Zbehy ústi v nadmorskej výške  do Radošinky.

## Referencie

Kategória:Potoky na Slovensku
Kategória:Povodie Nitry
Kategória:Vodné toky v Nitrianskej pahorkatine
Kategória:Vodné toky v okrese Hlohovec
Kategória:Vodné toky v okrese Nitra
Kategória:Hlohovec
Kategória:Kľačany
Kategória:Rišňovce
Kategória:Alekšince
Kategória:Lukáčovce
Kategória:Čab
Kategória:Zbehy